Escriu una oració que expliqui la idea principal del text següent:
La Guàrdia Civil de Barcelona ha detingut cinc persones i n'ha investigat dues més que presumptament manipulaven els comptaquilòmetres dels vehicles per poder-los vendre a un preu molt més elevat del seu valor.
Tots ells formaven part d'una organització criminal que hauria alterat el quilometratge de més de 300 vehicles i que n'hauria obtingut uns beneficis de més de mig milió d'euros.
En el registre del taller d'aquesta banda, que es va fer la setmana passada, el cos armat també hi va trobar un cultiu de marihuana interior d'alt rendiment amb més de mil plantes.
La investigació de la Guàrdia Civil es va posar en marxa arran de la denúncia de diversos usuaris que van comprar un vehicle a unes persones d'origen serbi.
Tots ells havien descobert, un cop havien adquirit els cotxes, que estaven mecànicament molt malmesos.
Després de fer les primeres comprovacions, el cos armat va determinar que els comptaquilòmetres havien estat manipulats i va identificar dues persones com a presumptes responsables dels fets.
'Modus operandi'
Posteriorment, la Guàrdia Civil va poder esbrinar que es tractava d'una organització criminal perfectament estructurada i va detectar que el seu 'modus operandi' es dividia en tres parts.
En una primera fase, adquirien cotxes que semblaven nous però que en realitat tenien molts quilòmetres.
Cosa que permetia a la banda comprar-los per un preu econòmic i vendre'ls a un preu molt més elevat un cop s'havia manipulat el comptaquilòmetres.
Per adquirir els cotxes l'organització anava a punts on hi havia gran quantitat de taxistes com l'Aeroport de Barcelona o al mercat de venda italià (importació).
Un cop els cotxes s'havien adquirit legalment, eren traslladats a un local clandestí que tenia l'organització a Barcelona, on se'ls manipulava el comptaquilòmetres i se'ls arreglava exteriorment.
L'alteració del quilometratge es feia amb un software a través del sistema electrònic del vehicle, amb el qual accedien a l'ordinador de control.
Finalment, la venda de vehicles es feia amb anuncis en conegudes pàgines web dedicades a tot tipus de productes de segona mà o mitjançant un canal de venda directa al client que utilitzava una empresa de compra-venda de vehicles ubicada a València.
Paral·lelament, l'organització, amb la finalitat de consolidar l'estafa, demanava un duplicat de la Targeta d'Inspecció Tècnica (ITV) al·legant que havia perdut l'original, cosa que li permetia tenir constància dels quilòmetres manipulats.
Aquesta documentació era aportada al client en el moment de la compra del turisme.
300 vehicles manipulats i mig milió de beneficis
Un cop acabada la investigació, la Guàrdia Civil va procedir a l'entrada i registra del taller de l'organització, situat a Barcelona, on es van obtenir nombroses proves.
Entre altres objectes, es van intervenir una trentena de connectors de traspàs de dades a través del sistema electrònic per diferents models de vehicles, nombrosa documentació, tres discos durs per la seva anàlisi i el programa clau gravador, que és un petit dispositiu que s'utilitza per reprogramar els comptaquilòmetres digitals i manipular-los.
A més, també es van comissar deu cotxes i dues motos que estaven al local.
Un cop analitzades totes les proves que es van recollir durant el registre que es va fer al taller de Barcelona, el cos armat va concloure que la banda hauria manipulat més de 300 cotxes i que n'hauria obtingut més de mig milió d'euro de beneficis.
Plantació de marihuana
A més, a la tercera planta del local registrat, la Guàrdia Civil va trobar un cultiu intensiu de marihuana amb més d'un miler de plantes i tot el muntatge estructural per fer-les créixer (llum, refrigeració, extractor d'olors...).
A més, també van detectar que tenien punxada la llum.
Als quatre detinguts i a les dues persones investigades per aquest cas se'ls acusa de presumpta comissió de delictes d'estafa, adquisició, falsificació documental, pertinença a organització criminal, contra la salut pública i frau del subministrament elèctric.
Aquesta investigació ha estat dirigida per la Unitat Orgànica de Policia Judicial de la Comandància de Barcelona i hi han participat els Grups d'Investigació i Anàlisis de Tràfic (GIAT) de la Guàrdia Civil central i de València.
Desmantellen una xarxa de venda de vehicles que hauria manipulat el comptaquilòmetres a més de 300 vehicles.